

**A Hódmezővásárhelyi Varga Tamás Általános Iskola Diákönkormányzatának**

**Szervezeti és Működési Szabályzata**

**Készítette:**

**Bánfi Zoltán**

**Diákönkormányzatot patronáló pedagógus**

**Hódmezővásárhely, 2024. augusztus 31.**

**A Hódmezővásárhelyi Varga Tamás Általános Iskola Diákönkormányzatának**

**Szervezeti és Működési Szabályzata**

A diákönkormányzat az iskola diákjainak érdekképviseleti szerve. Ennek fényében a diákság elképzeléseit, ötleteit, javaslatait közli a tantestület felé.

**A diákönkormányzat felépítése, tisztségviselők:**

A diákönkormányzatban minden osztályt 2 fő képvisel, akiket minden tanév elején a az osztályok demokratikus úton választanak. A képviselők javaslattételek után maguk közül választanak diákelnököt, helyettest és egyéb tisztségviselőket. A megbízatás egy tanévre szól. Az éves munkáról a patronáló pedagóguson keresztül a nevelőtestületnek kötelesek beszámolni. minden félévben. A diákönkormányzat munkáját a tanulók és a tantestület által felkért tanár segíti.

**A diákönkormányzat működése:**

A diákönkormányzat minden hónapban ülést tart. Rendkívüli esetekben bármikor összehívható. Az ülésekre meghívhatók az iskola diákjai, vezetői, tanárai. A diáktanács akkor határozatképes, ha a szavazati joggal rendelkezők többsége jelen van. Minden ülésről feljegyzés, illetve jegyzőkönyv készül, melybe az iskola bármely tanulója és nevelője betekinthet. A döntésekről, határozatokról az iskolarádió, a hirdetések és képviselők útján tájékozódnak a tanulók.

A diákönkormányzat a bevételekből az iskola tanulóinak tanulását, kikapcsolódását, jutalmazását támogatja.

* Versenyek nevezési díjának átvállalása
* Versenyek díjazása
* Platán héthez szükséges eszközök megvásárlása
* Taneszközök vásárlása (szótárak, enciklopédiák)
* Farsang támogatása (szervezésben, díjazottak jutalmazása)
* Jutalomkönyvek vásárlása
* Kirándulások támogatása

**Kapcsolatok:**

A diákönkormányzat kapcsolatot tart az intézményen belüli testületekkel és a városi diákszervezettel, mely az elnök feladata.

**Jogkörök gyakorlása:**

A diákönkormányzat nevében az aláírási jogot a patronáló pedagógus gyakorolja.

A diákönkormányzat a nevelőtestület véleményének kikérésével dönt saját működéséről, a diákönkormányzat működéséhez biztosított anyagi eszközök felhasználásáról, hatáskörei gyakorlásáról.

A diákönkormányzatnak döntési jogköre van egy tanítás nélküli munkanap programjának meghatározásáról, melyet minden év szeptember 15-ig terjeszt a nevelőtestület elé, az iskolai diákönkormányzat tájékoztatási rendszerének létrehozásáról és működtetéséről.

A diákönkormányzat SZMSZ-ét a választó tanulóközösség fogadja el, és a nevelőtestület hagyja jóvá. Az SZMSZ jóváhagyása csak akkor tagadható meg, ha az jogszabálysértő vagy ellentétes az iskola SZMSZ-ével, házirendjével. Az SZMSZ jóváhagyásáról a nevelőtestületnek a jóváhagyásra történő beterjesztést követő harminc napon belül nyilatkoznia kell. Az SZMSZ-t vagy annak módosítását jóváhagyottnak kell tekinteni, ha a nevelőtestület harminc napon belül nem nyilatkozik.

A diákönkormányzat véleményt nyilváníthat, javaslattal élhet a nevelési-oktatási intézmény működésével és a tanulókkal kapcsolatos valamennyi kérdésben.

Az iskolai diákönkormányzat véleményét - az Nkt. 48. § (4) bekezdésben meghatározottakon túl a tanulók közösségét érintő kérdések meghozatalánál ki kell kérni az alábbi pontokban:

* a tanulók helyzetét elemző, értékelő beszámolók elkészítéséhez, elfogadásához,
* a tanulói pályázatok, versenyek meghirdetéséhez, megszervezéséhez,
* az iskolai sportkör - a munkaterv részét képező - szakmai programjának megállapításához,
* az egyéb foglalkozás formáinak meghatározásához,
* a könyvtár, a sportlétesítmények működési rendjének kialakításához,
* az intézményi SZMSZ-ben meghatározott ügyekben,
* az iskolai étkeztetés keretében biztosított ételek minőségéről, az iskola házirendjében szabályozott módon

Azokban az ügyekben, amelyekben a diákönkormányzat véleményének kikérése kötelező, a diákönkormányzat képviselőjét a tárgyalásra meg kell hívni, és az előterjesztést, valamint a meghívót - ha jogszabály másképp nem rendelkezik - a tárgyalás határnapját legalább tizenöt nappal megelőzően meg kell küldeni a diákönkormányzat részére.

A diákönkormányzat feladatainak ellátásához térítésmentesen használhatja az iskola, a helyiségeit, berendezéseit, ha ezzel nem akadályozza az iskola működését.

A diákközgyűlés (iskolánkban diákparlament) összehívását az iskolai diákönkormányzat vezetője kezdeményezi, a tanév helyi rendjében meghatározottak szerint.

A diákközgyűlés napirendi pontjait a közgyűlés megrendezése előtt tizenöt nappal nyilvánosságra kell hozni.

A diákönkormányzatok jogosultak szövetséget létesíteni, továbbá ilyenhez csatlakozni. A szövetség az iskolában a diákönkormányzat jogait nem gyakorolhatja.

Egyetértési jogot gyakorol a házirend, az iskolai SZMSZ elfogadásakor, illetve módosításakor, valamint a fegyelmezési és jutalmazási ügyekkel kapcsolatban

A diákönkormányzat élhet a javaslattevő jogával az iskola működési rendjével, és a tanulókkal összefüggésben valamennyi kérdéssel kapcsolatban.

A diákönkormányzat szervezési és működési szabályzatát a képviselőknek és a nevelőtestületnek egyöntetűen el kell fogadni.

A diákönkormányzat Szervezeti és Működési Szabályzatát a nevelőtestület 2024. augusztus 31-én véleményezte.

Botkáné Kovács Henriett

igazgató